Мерейтойға қатысу

2013 жылдың қазан айының 18 жұлдызында Қазақстан Жазушылар одағы Әдебиетшілер үйінің конференц залында Халықаралық «Алаш» әдеби сыйлығының лауреаты, көрнекті жазушы Шәкен Күмісбайұлының 70 жасқа толған мерейтойына арналған «Біз де бала болғанбыз…» атты шығармашылық кешін тамашаладық. Кешке жазушының әдебиеттегі үзеңгілестері мен ізбасар інілері, сондай-ақ, өнер иелері, мектеп оқушылары және стоматология факультетінің СТ12-001-1, 2 топтары тьюторымен бірге қатыстық. Қатысу барысында қаламгердің шығармашылық еңбектерімен танысып, қызықты әңгімелері айтылды, арнау өлеңдері оқылды. Темір тұлпар мінгізіліп, иығына шапан жабылды.

Дайындаған: стоматология факультетінің

2 курс студенті Жолдасова Сабира